b'\n_START_ARTICLE_\nOverhoffmesterinne\n_START_PARAGRAPH_\nOverhoffmesterinne er en stilling ved hoffet i europeiske kongehus. Overhoffmesterinnen er den h\xc3\xb8yest rangerte blant hoffets kvinnelige medarbeidere og har funksjon som \xc2\xabvisevertinne\xc2\xbb. Oppgavene best\xc3\xa5r i \xc3\xa5 avlaste og hjelpe dronningen ved offisielle arrangementer, og ivareta vertinnepliktene i offisiell seremoniell- og selskapelig sammenheng der kongefamiliens kvinnelige medlemmer er forhindret fra \xc3\xa5 v\xc3\xa6re til stede.'